Tomáš Červeň

Tomáš Červeň alebo Tomáš Červen (Cherven) (* 14. január 1793, Chyžné† 27. apríl 1876, Banská Bystrica) bol cirkevný hodnostár, národnokultúrny pracovník a mecén.

 Životopis 
Ľudovú školu navštevoval v rodnej obci a v Trstenej, gymnázium v Bratislave a vo Vespréme, filozofiu v Rábe, teológiu absolvoval v Pešti a vo viedenskom Pázmáneu. Vysvätený 1816. Roku 1817-1821 vychovávateľ v rodine Kvassayovcov v Brodzanoch, potom biskupský tajomník a notár v Banskej Bystrici. Roku 1833 kanonik a riaditeľ biskupskej kancelárie, 1847 titulárny opát a gen. vikár, 1865 veľprepošt banskobystrickej kapituly. Aktívny člen budínskeho Spolku milovníkov reči literatúry slovenskej, staral sa o rozvoj banskobystrického gymnázia, kde začas pôsobil aj ako profesor. Zakladateľ a podporovateľ Spolku sv. Vojtecha, gymnázia v Kláštore pod Znievom a 1863-1874 pokladník Matice Slovenskej. Po jeho smrti 27. apríla v závete zanechal Matici slovenskej 60000 zlatých, ktoré však po jej zrušení maďarskou vládou v roku 1874 nedostala.

 Krátky film o Tomášovi Červeňovi 
Pri príležitosti okrúhleho výročia narodenia pripravila Matica slovenská krátky film o Tomášovi Červeňovi na ktorom sa podieľala riaditeľka Krajanského múzea Matice slovenskej Dr. Zuzana Pavelcová, Dr. Milica Majeriková-Molitoris a RNDr. Ján Seman.

 Monografia 
Spolok Slovákov v Poľsku vydal o Tomášovi Červeňovi monografiu, ktorú napísala Milica Molitoris.

 Referencie 

 Pozri aj 
 Spolok svätého Vojtecha

 Literatúra 
 Slovenský biografický slovník

 Externé odkazy 


Kategória:Slovenskí rímskokatolícki kňazi
Kategória:Osobnosti z Chyžného
Kategória:Slovenskí notári
Kategória:Slovenskí kultúrni pracovníci
Kategória:Slovenskí národní buditelia
Kategória:Slovenskí opáti
Kategória:Prepošti
Kategória:Osobnosti Matice slovenskej